სარა ჰეგაზი
სარა ჰეგაზი (არაბ. سارة حجازي; დ. 1989, ეგვიპტე — გ. 13 ივნისი, 2020, ტორონტო, ონტარიო, კანადა) — ეგვიპტელი ლესბოსელი აქტივისტი. 2017 წელს, კაიროში გამართული კონცერტის დროს მის მიერ აღმართული ფერადი დროშის (ლგბტ თემის დროშა) გამო, ის დააპატიმრეს და სამი თვის მანძილზე აწამებდნენ. ჰეგაზი, ეგვიპტის ციხეში წამების შედეგად, პოსტტრავმული სტრესული აშლილობის დიაგნოზით ცხოვრობდა. ციხიდან გათავისუფლების შემდეგ, მას კანადაში თავშესაფარი მიეცა.